**Tiszavasvári Város Önkormányzata**

**Képviselő-testülete**

**130/2017. (V. 25.) Kt. számú**

**határozata**

**Beszámoló a Tiszavasvári Polgármesteri Hivatal tevékenységéről**

**1./** Tiszavasvári Város Önkormányzatának Képviselő-testülete a jegyző által készített- a Tiszavasvári Polgármesteri Hivatal tevékenységéről- szóló beszámolót a melléklet szerinti tartalommal elfogadja.

**2./** Felkéri a jegyzőt, hogy a hivatal 2017. év működéséről és tevékenységéről szóló beszámolót 2018-ban is terjessze a testület elé.

Határidő: 2. pont: 2018. május 30. Felelős: Badics Ildikó

jegyző

**dr. Fülöp Erik Badics Ildikó**

**polgármester jegyző**

130/2017. (V.25.) Kt. számú határozat melléklete

**A Tiszavasvári Polgármesteri Hivatal tevékenységéről**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX tv. 81.§ (3) bek f) pontja alapján a jegyző évente beszámol a hivatal tevékenységéről a képviselő-testületnek. Jelen előterjesztéssel ezen kötelezettségnek eleget téve az elmúlt év legfontosabb eseményeiről, legjellemzőbb teendőiről kívánom Önöket tájékoztatni.

1. **Személyzeti munka**

A hivatal az önkormányzat által engedélyezett létszám alapján végzi munkáját, melyről elmondható, hogy nem minden esetben elegendő a feladatok ellátására. A tavalyi évben 43 fő, majd 44 fő lett az elfogadott létszámunk. A teljes dolgozói létszám figyelembe vételével munkatársaink 58%-a felsőfokú (25 fő), míg 42%-a középfokú végzettségű (18 fő). Az ügyintézők és az ügykezelők a köztisztviselői törvény, míg a fizikai alkalmazottak (portások, gondnok, gépkocsivezető) a munka törvénykönyve hatálya alá tartoznak. A személyi állományban jelentős változás történt az elmúlt évben. Amennyire örvendetes, hogy 4 női munkavállalónknak született gyermeke augusztus és december hónapokban, annyira jelentett gondot megfelelő tudással és tapasztalattal rendelkező kollégákkal történő pótlása. Egyes esetekben volt lehetőség rövidebb-hosszabb ideig, hogy párhuzamos munkavégzéssel is biztosítsuk a feladatátadás és a további működés zökkenőmentességét. A tavalyi év is azzal a várakozással telt, hogy központilag megtörténik ennek az ágazatnak a bérrendezése, de mint már tudjuk, ez továbbra is várakozás és vágyakozás maradt. A mi köztisztviselőink is elvárják, hogy a többi ágazathoz hasonlóan a bérük nyolc év várakozása után végre emelkedjen. Voltak olyan munkavállalók, akik azért mentek más területre dolgozni, mert ott jobbak az anyagi lehetőségek. Öt fő kérte év közben munkaviszonya megszüntetését, míg 11 fő felvételére azért került sor, hogy az üres álláshelyekre és a helyettesítendő helyekre a munkavállalókat tudjuk alkalmazni.

Jellemző, hogy pl. 2016-ban a humánpolitikai munkakört 4 fő látta el váltakozva, pl. 1 fő januártól márciusig, 2 fő márciustól augusztusig, 1 fő augusztustól.

A tavalyi év nyarán 25 fő diákmunka keretében adminisztratív jellegű munkakört látott el, és 2 fő egyetemi hallgató kötelező nyári szakmai gyakorlaton vett részt hivatalunkban. Mindezek nem egyszerű feladatot róttak ránk, főleg azért, hogy a 3-5 hétig tartó szakmai gyakorlat ideje alatt a hallgatókkal megfelelő szakmai munkát lehessen végezni a napi feladatok és elfoglaltság mellett.

Az elmúlt év áprilisától új intézmény (EKIK) jött létre a korábbi két intézmény összeolvadásával, így itt szükség volt az intézményvezetői pályázat lefolytatására, e mellett aktuálissá vált a Kornisné Liptay Elza Szociális és Gyermekjóléti Központ intézményvezetői álláshelyének a pályáztatása.

A humánpolitika feladatai közé tartozik a képviselői és köztisztviselői vagyonnyilatkozatok beszerzése, valamint azon képviselők ügye (3fő), akik törlésre kerültek a NAV köztartozásmentes adózói adatbázisból. Szerencsére ez a törlés átmeneti volt, így nem volt szükség a méltatlansági eljárás lefolytatására.

Munkatársaink közül közigazgatási alapvizsgát 2 fő, közigazgatási szakvizsgát 2 fő tett eredményesen, e mellett közbiztonsági referens képzésen 1 fő, míg anyakönyvvezetői képzésen 2 fő (vizsga 2017. március)vett részt.

A továbbiakban az egyes területek legfontosabb feladatait mutatom be:

1. **2016. év szociális területének főbb történései:**

**Kornisné Központ ideiglenes engedély meghosszabbítása, végleges engedély:**

Tiszavasváriban **az idős, demens és fogyatékos személyek részére nyújtott bentlakásos ellátást** a **KornisnéLiptay Elza Szociális és Gyermekjóléti Központ** (a továbbiakban: Kornisné Központ) 4440 Tiszavasvári, Vasvári Pál u. 87. sz. alatti intézmény biztosítja – jelenleg is - ideiglenes engedély keretében.

A végleges engedély megszerzésének **két útja állt rendelkezésre**, a **támogatott lakhatáspályázat keretében férőhelykiváltás** a fogyatékos személyek bentlakásos ellátása vonatkozásában, valamint az **ellátottak átcsoportosítása, átalakítási munkálatok végzése az épületen.** Ez utóbbi költségigényét figyelembe véve, első sorban a támogatott lakhatás irányában haladtunk. A múlt év elejétől folyamatosan folytattunk egyeztetéseket, mind a **Szociális és Gyermekvédelmi Főigazgatósággal, mind a Fogyatékos Személyek Esélyegyenlőségéért Közhasznú Nonprofit Kft.-vel a lehetséges pályázati megoldások megvalósíthatósága érdekében. Mindvégig bíztunk abban, hogy „a fogyatékos személyek intézményi ellátása kiváltása támogatott lakhatás megvalósításával kapcsolatos”** TÁRS Projekt EFOP 1.9.1-VEKOP 15-2016-00001 projekt befogadott pályázat kapcsán meghosszabbítható az intézmény által biztosított bentlakásos ellátás engedélye. Tekintve azonban, hogy egészen 2016 októberéig nem érkezett kedvező információ a témában, **intézkedési tervet fogadott el a testület az ellátást biztosító épület átalakítása vonatkozásában.** Amennyiben a **támogatott lakhatás vonatkozásában** kiírásra került volna a felhívás 2016. évben, és arra pályázik az önkormányzat, akkor is **csak az ideiglenes engedély meghosszabbítására lett volna lehetősége, míg az átalakítási munkálatok végrehajtásával a végleges engedély megszerzése is megvalósíthatóvá vált.**

A **végleges engedély megszerzéséhez szükséges intézkedések, átalakítások 2016. év végére mindenképpen szükségessé tették az épület (Vasvári Pál u. 87. szám alatti ingatlan „A” épület) kiürítését. Az ezzel kapcsolatos tájékoztatásokat, adatközléseket, egyeztetéseket szükség szerint lefolytattuk.**

Időközben, jogszabályváltozás folytán 2016. év végére lehetősége nyílt az önkormányzatnak, mint fenntartónak arra, hogy **2018. december 31. napjáig egy intézkedési terv benyújtásával kérje az ideiglenes engedély meghosszabbítását**, mely lehetőséggel - a végleges engedély kérelem visszavonásával egyidejűleg - **élt az önkormányzat**. Ezzel további időt biztosítva **az elvégzett átalakítási munkálatoknak az engedélyező hatósággal történő egyeztetésére.**

**Összességében fenti engedélyeztetési eljárás kapcsán egész évben folyamatos egyeztetést folytattak a hivatal munkatársai, a változó jogszabályi keretek, pályázati lehetőség kapcsán –rugalmasan, rövid határidővel - több döntés-tervezettel segítve a fenntartó munkáját, valamint a hatóságokkal történő együttműködést.**

**A Kornisné Központ iratanyagában – amely nem tartalmazza a családok átmeneti otthona, a család és gyermekjóléti szolgálat iratanyagát - önmagában 218 alszám keletkezett.**

**Családok átmeneti otthona megszűntetése, gyermekek átmeneti gondozása biztosítása vöröskereszttel:**

**A családok átmeneti otthona jövőbeni működéséről”szóló225/2016. (VII.28.) Kt. számú** határozatával kapcsolatban egyeztetések lefolytatása a Kornisné Központ intézményvezetőjével **családok átmeneti otthona, mint gyermekek átmeneti gondozása kötelező önkormányzati feladat más módon történő biztosításának lehetőségéről**, egyeztetés az **engedélyező hatósággal**, tájékozódás a **működési engedély megszűntetésének feltételei**, hatása, következményei tárgykörben. Kapcsolatfelvétel más szervezettel az ellátás jövőbeni biztosítása tekintetében.

**Kapcsolatfelvétel a Magyar Vöröskereszt Szabolcs-Szatmár- Bereg Megyei Szervezete**, (székhely: 4400 Nyíregyháza, Malom út 3. Sz., adószáma: 19202451-2-15,; képviseli: Gurály Edina, megyei igazgató) mint a Magyar Vöröskereszt Szabolcs- Szatmár- Bereg Megyei Szervezete NYITOTT- Ház Anya- Gyermek Segítőotthonának **fenntartójával a feladat jövőbeni biztosítása érdekében, a feladatátadás 2016. december 1. napjával történő átadásának egyeztetése, szerződéses feltételek egyeztetése.**

**Közfoglalkoztatás az Önkormányzati és Jogi Osztállyal együttműködve:**

A közfoglalkoztatásra épülő programok egyeztetése, a programok keretében **beruházási lehetőségek vizsgálata,** melynek kapcsán **engedélyeztetési eljárások kezdeményezése**, épület/épületek **engedélyköteles létesítmények terveztetése**, **kivitelezése**, illetve az ezekben való **közreműködés, közbeszereztetési kötelezettség vizsgálata, egyeztetések közbeszerzési szakértővel, fenntarthatósági kimutatások készítésében közreműködés**, kapcsolattartás hatóságokkal. Nagyértékű ingó beszerzés esetén árajánlatok kérése, közreműködés a beszerzésben, szakmai segítségnyújtás.

**Csak az igazgatási és szociálpolitikai osztályon 159 alszámon került iktatásra iratanyag.**

**Az önkormányzati és jogi osztályon 60 alszámon került iktatásra iratanyag.**

**A Munkaügyi Központ önkormányzati tulajdonban lévő részén a pályázatból történt felújításra tekintettel a használati szerződés módosításának egyeztetése történt több alkalommal,** ezzel kapcsolatban a megyei kormányhivataltól a mai napig nem érkezett válasz annak ellenére, hogy a járási hivatalvezető tájékoztatása szerint több főosztály is foglalkozik az üggyel. Ez nem minősítést jelent, hanem annak érzékeltetését, hogy olyan ügyeket is ellátunk, ahol 1-2 munkatársnak a tudása adódik össze, míg más szerveknél sokkal több személy egyeztet és valószínű, hogy ennek ellenére még nem találták még meg a megfelelő megoldást az ügyben.

**Fenntartói kötelezettségek:**

A **Kornisné Központ**, valamint a **Tiszavasvári Bölcsőde** kistérségi fenntartásból történő átkerülésével a **fenntartói feladatokat a hivatal látja el.** Fő kapcsolattartó az igazgatási és szociálpolitikai osztályvezető, aljegyző. A feladatellátás keretében **kapcsolattartás a fogyatékos személyek bentlakásos intézménye feladatellátás** vonatkozásában az állami fenntartó képviseletében a **Szociális és Gyermekvédelmi Főigazgatósággal**, a **támogatott lakhatás ügyében az SZGYF-fel és az FSZK-val, szakmai állásfoglalások kérése**, ellátási szerződések alapján **beszámolók továbbítása**, **működési engedély módosítások országos szociális információs elektronikus rendszerben** rögzítése, **kormányhivatallal, mint engedélyező hatósággal kapcsolattartás,** egyedi esetekben kapcsolattartás szükséges hatóságokkal, az intézmények **fenntartói döntéseinek előkészítése**, **végrehajtása, térítési díj rendelet aktualizálása,** jogszabálykövető gyakorlat érdekében egyeztetések lefolytatása.

**Szociális szolgáltatástervezési koncepció elkészítése a szociális intézmény 2 éves munkájának, a fenntartó jövőbeni terveinek összefoglalásával! Gyermekjóléti átfogó értékelés elkészítése.**

**Egyenlő Bánásmód Hatóság:**

A Tiszavasvári Város Önkormányzatával szemben folyamatban lévő eljárásban **2016. július 18. napján kelt, EBH/284/25/2016. ügyiratszámú felhívásában foglaltakra tekintettel 4 db bizonyítási indítvány elkészítése**, bizonyítékok összegyűjtése.

**Karácsonyi támogatás:**

Karácsonyi támogatás 2015 főnek került megállapításra 7.000,- forint/ fő összegben.  
21 fő esetében kifizetés nem történt.  
A támogatás feltétele  
- a Tiszavasvári állandó lakóhely,  
- 65. életévet tárgyévben betöltendő.  
  
**Lakásköltség támogatás:**- 512 fő esetében történt lakókörnyezet vizsgálat, és határozat készítés.  
  
**Rendkívüli települési támogatás keretén belül**- 455 fő nyújtott be kérelmet lakásfelújításra, ebből 372 fő vált jogosulttá.  
  
**Szünidei gyermekétkeztetés** területén ettől az évtől jelentős változás történt a jogi szabályozás szintjén, mivel a korábbi nyári szünetben történő étkeztetést felváltotta a minden tanítási szünetre elrendelt étkeztetés a teljes jogosulti kör részére. Szerencsére Tiszavasváriban a jogosultak nagy része igénybe is veszi az étkeztetést, elmegy a kiosztó helyre, így a céljának megfelelően tud hasznosulni ez a támogatási forma.

**Az igényelt és kiosztott ételadagok száma a következőképpen alakult:**2016. tavasz  
2016.03.24.-2016.03.29. (3 nap)        - 1309 fő

2016. nyár  
2016. 06. 20. - 2016. 08. 31. (53 nap) - 1496 fő

2016. ősz  
2016. 11. 02. - 2016. 11. 04. (3nap)    - 920 fő

2016. tél  
2016. 12. 22. - 2017. 01. 02. (7 nap)  - 1214 fő

1. **Pénzügy és az adóigazgatás területe:**

**Pénzügyi területen** az önkormányzat folyamatos működőképességének és likviditásának biztosítása volt a feladatunk.

A költségvetés tervezése, és elfogadása után, **2016. évben 11 alkalommal került módosításra a költségvetési rendelet.**

Ezek mellett **három alkalommal került sor hitelpályázati kiírásra:**

* **Tiszavasvári Sportegyesület és Tiszavasvári Sport Klub TAO önerő hitel,**
* **Kornisné Központ fűtésrendszer felújításához szükséges hitel,**
* **A Varázsceruza óvoda tetőszigeteléséhez szükséges hitel témakörökben.**

**Mindhárom hitelszerződés megkötésre került az utóbbi kettőhöz szükséges volt a Kormány előzetes hozzájárulásának a megszerzése. Folyósítás az első és a harmadik esetben 100 %-osan megtörtént. A második hitel esetében nem történt folyósítás eddig.**

**A likviditási hitel pályázat nélkül a számlavezető pénzintézettől került felvételre.**

Államháztartási törvény szerint előírt önkormányzati időközi költségvetési jelentés, és időközi mérlegjelentés elkészítése, éves beszámolók készítése minden esetben határidőben megtörtént.

Normatíva módosítás két alkalommal volt az év folyamán, májusban és októberben. Az év végi elszámolás határidőben megtörtént.

Házipénztár kezelése keretében öt pénztárt működtet a hivatal.

Víziközmű Társulatoktól átvett feladatok teljes körű ügyintézéséből már inkább csak a hátralékok behajtásának, illetve a befizetések rögzítésének az ügyintézése folyik.

Az önkormányzat tulajdonnal rendelkezik kilenc gazdasági társaságban, ebből aktív kapcsolattartásra hét társaság esetében van szükség. Négy társaság esetében került sor működési támogatás biztosítására

A lakásépítési támogatások, munkáltatói hitelek ügyintézése területén a feladat a kintlévőségek nyilvántartására és behajtására korlátozódott. A tartozással rendelkezők esetében 2016. évben fizetési meghagyások kibocsátása kezdődött el.

Költségvetési és Adóigazgatási Osztály a gazdálkodással kapcsolatban teljes körű ügyintézést végez a Polgármesteri Hivatal, az önkormányzat, a Ruszin Nemzetiségi Önkormányzat és a Roma Nemzetiségi Önkormányzat esetében.

Az elfogadott rendeletek határidőben publikálásra kerültek a Nemzeti Jogszabálytár felületén.

Az osztály feladataiban jelentős jogszabályi változás nem volt a 2016. évben. Természetesen munkánk során az általunk alkalmazott jogszabályok folyamatosan változnak, de ezek közül külön említésre méltó nem volt. Nem kaptunk és nem vettek el tőlünk feladatot.

**Önkormányzati adóhatósági feladatok**:  
  
Az önkormányzat által megállapított helyi adókkal és a gépjárműadóval, bírsággal, késedelmi pótlékkal kapcsolatos teljes körű ügyintézés. Ezen belül: éves kivetések, éven belüli változások elkészítése; éves bevallások, bejelentkezések feldolgozása; hiányzó ingatlanokra felszólítás kommunális adó, építményadó ügyben.

Pénzforgalom könyvelése, hátralékok behajtása. Negyedéves, éves zárási munkák végrehajtása. Gépjárműadó megosztással kapcsolatos negyedéves jelentés: 60-40%. OEP-nél munkahelyek, pénzintézeteknél számlaszámok megkérése.

Adóhátralékok behajtására tett intézkedések: inkasszó 595 db, letiltás 501 db, gépjármű forgalomból történő kivonása 7 db, NAV-hoz behajtásra átadott 633 db. A hátralék a helyi iparűzési adónál, késedelmi pótléknál és bírságnál nagyobb mértékben, a magánszemélyek kommunális adójánál kisebb mértékben csökkent. A folyamatosan végzett végrehajtásnak köszönhetően az elmúlt évben kedvezően alakultak az adóbevételek.

Ezek mellett hatósági, vagyoni, adó- és értékbizonyítvány készítése, bírósági eljáráshoz költségmentesség igényléséhez igazolások kiadása is feladataink közé tartozik, továbbá az adózók által kezdeményezett méltányossági ügyek előkészítése elbíráláshoz.

Adók módjára behajtandó köztartozások behajtása, kapcsolattartás a behajtást kérővel. Jellemzően a következő esetekben: saját és idegen szabálysértés; helyszíni bírság; állam által megelőlegezett gyermektartásdíj; közműfejlesztési érdekeltségi hozzájárulás; 2012. december 31. előtti szemétszállítási díj; földhivatali igazgatási díj; vízgazdálkodási hozzájárulás; parkolási díj; közigazgatási bírság; jogtalanul igénybevett GYES, GYED, családi pótlék; Munkaügyi Központ általi képzési támogatás; más önkormányzatok által nyilvántartott hátralékok jogszabály által meghatározott esetekben.

**IV. A 2016. év kiemelkedő városfejlesztési ügyei, területei:**

- Városháza téren rendezvényszekrény elhelyezése

- Sopron u. lévő mezőgazdasági fólia fűtésének kivitelezése

- Térfigyelő kamerarendszer bővítése, melyhez szükséges volt az E.ON Tiszántúli Áramhálózati Zrt. tulajdonában lévő kisfeszültségű hálózat alkalmassá tétele gyengeáramú rendszer fogadására (tervezés, engedélyezés, kivitelezés)

- Tiszavasvári, belterületi utcáinak kátyúzása

- Tiszavasvári, Keskeny utca csapadékvíz elvezető csatorna részben zárttá alakítása 250 m hosszúságban(külterületi befogadó csatornától a Katona József u. irányába)

- Petőfi utca (36. sz. főút) mentén a Gépállomás u. és a Városi Sportcsarnok előtti gyalogátkelőhely közötti szakaszon létesítendő gyalogjárda engedélyezési dokumentációjának a megrendelése

- Tiszavasvári, Sopron u. 044/1 hrsz-ú ingatlanon megvalósítandó mezőgazdasági kiszolgáló épület és savanyító üzem kiviteli tervdokumentációjának a megrendelése, majd részleges (I. ütem) kivitelezése

- KornisnéLiptay Elza Szociális és Gyermekjóléti Központ Tiszavasvári, Vasvári Pál utca 87. sz. alatti (820 hrsz) székhelyen lévő „B” épületben új elektromos vezeték kiépítése

- Tiszavasvári, Vasvári Pál u. 1-7. sz. alatti 9 hrsz-ú ingatlan térvilágításának a kiépítése

- Tiszavasvári Egyesített Óvodai Intézmény Varázsceruza Óvoda (Tiszavasvári, Gombás András u. 8. sz. B ép.) új tetőszigetelése

- 3db vadkamera beszerzése

- Közlekedés biztonságosabbá tételéhez közlekedési táblák cseréje, újak kihelyezése

- Belvízvédekezés

- Helyi Építési Szabályzat és Szabályozási terv módosítások 4 esetben történt kezdeményezés, illetve 4 eset fejeződött be rendelet módosítással.

-E.ON Tiszántúli Áramhálózati Zrt. jóvoltából 75db közvilágítási lámpatest cseréjére került sor a következő utcákban: Toldi u., Keskeny u., Széles u., Katona J. u. Madách u., Gépállomás u., Szarvas u., Erdő u., Erdő u. – Fehértói u. közötti szakasz, Kodály Z. u., Kunfi Zs. u., Víz u., Bereznai u., Pálffy u., Csontváry u., Attila u., Nagy Sándor u., Déryné u.

**A hulladékszállítási díjra vonatkozó 50%-os kedvezmény**re 481 személy volt jogosult a 2016. évben és kb. 500 kérelem érkezett be a 2017. évre, melyet 2016. szeptember 15-ig lehetet benyújtani. Az ügyfelekre tekintettel a kérelmek kiküldésre kerültek az előző évben jogosultsággal rendelkezők részére, e mellett a nyomtatványok a portáról is elvihetők voltak, és elegendő volt ugyanott le is adni egy lezárt borítékban.

2016-ban a városunk bekerült az **országos szúnyoggyérítési program** ütemtervébe, mely alapján Tiszavasváriban július végén került sor szúnyogirtásra.

**V. Vagyoni ügyek**

2016. évben 3 db üdülő ingatlan került értékesítésre összesen nettó 750.000 Ft értékben.

Előkészítésre került a Ferment Hungary Kft részére történő ingatlanértékesítés, mely több lépcsőben valósult meg. Adásvételi előszerződés, jelzálogszerződés, illetve a végleges adásvételi szerződés tartalmi egyeztetésének koordinálása, az ehhez kapcsolódó kiegészítő feladatok elvégzése, egyeztetések lefolytatása jelentős feladat volt.

Jelentős feladat volt továbbá a járóbeteg ellátás szakorvosi és nem szakorvosi óraszámai átcsoportosításának, illetve a feladatellátás vállalkozásba adásának előkészítése, az erre irányuló közbeszerzési eljárás lefolytatásának koordinálása, a feladatellátásra vonatkozó szerződések tartalmi egyeztetése, elkészítése.

Lakások bérleti díjának felülvizsgálata, a bérleti díjak inflációkövető emelése kapcsán a bérleti szerződések módosítása szintén jelentős adminisztrációs munkát eredményezett.

Ezek mellet folyamatosan végeztük az alábbi teendőket:

* a termőföldekre magánszemélyek között létrejött haszonbérleti-, adásvételi szerződések, valamint
* az egyéb hirdetmények (pl: magántulajdonú földek osztatlan közös tulajdon megszüntetésével kapcsolatos, ill. végrehajtó által megküldött hirdetmények) kifüggesztésével kapcsolatos feladatok. Az ezekkel kapcsolatos feladatok jelentős adminisztrációs terhet rónak az ügyintézőre, és gyakorlatilag minden napos feladatot jelentett.
* A magyar közigazgatásban létrehozásra kerül egy egységes, közhiteles, az ország valamennyi címét lefedő címnyilvántartás, mely a Központi Címregiszter (továbbiakban: KCR) nevet kapta. A KCR célja, hogy az adatok naprakészek pontosak legyenek, a különböző nyilvántartásokban szereplő címadatok megegyezzenek, és minden hatóság ezt az egy azonos adattartalmú nyilvántartást használja. A rendszer elindításához szükséges előkészítő feladatok a Belügyminisztérium által megadott irányelvek alapján 2016. évben is zajlottak, jelentős többletfeladatot okozva.
* közérdekű adatigényléssel kapcsolatos kérelmek teljesítése, pl. újságírók és magánszemélyek részére több alkalommal.

Az Mötv. alapján a Képviselő-testület által a **jegyzőre átruházott feladat- és hatáskör** ellátásáról is be kell számolnom, így ezt is most teszem meg. Ezek a feladatok a következők: közútkezelői hozzájárulással kapcsolatos kérelmek elbírálása:  
- Közterület bontási kérelmet természetes személyek, és jogi személyek adtak be, melyek főként egyes ingatlanok közművezetékének bevezetésére vonatkoztak. Az év során összesen 8 kérelem került elbírálásra.  
- Közútkezelői hozzájárulásra kérelmet szinte csak jogi személyek nyújtottak be, főként rendezvényekhez, építésügyi eljáráshoz, illetve közművek bővítésének kivitelezési munkálataihoz. A hozzájárulás mind a 14 kérelem esetében megadásra került.  
- Közterület használati kérelmek esetén a bérleti szerződés előkészítése és ellenőrzése tartozik még a feladataim közé, amiből 32 db volt a 2016. évben.

**VI. Pályázatok**

Az alábbiakban Tiszavasvári Város Önkormányzata 2016. évben benyújtott, illetve megvalósított pályázatairól szeretnék tájékoztatást adni.

A **Terület- és Településfejlesztési Operatív Program (TOP)** felhívásaira az alábbi támogatási kérelmek kerültek benyújtásra:

**TOP-1.1.1-15 - Ipari parkok, iparterületek fejlesztése:**

* Iparterület kialakítása Tiszavasváriban

**TOP-1.1.3-15 - Helyi gazdaságfejlesztés:**

* A Tiszavasvári Kabay-konyha korszerűsítése és agrárlogisztikai pont kialakítása

**TOP-1.2.1-15 - Társadalmi és környezeti szempontból fenntartható turizmusfejlesztés:**

* Rendezvények infrastrukturális hátterének fejlesztése Tiszavasváriban
* A Nyíri Mezőség turisztikai kínálatának integrált fejlesztése - Természeti és kulturális vonzerők, termékcsomagok fejlesztése a Nyíri Mezőségben (konzorciumi tagként csatlakoztunk a Szabolcs-Szatmár-Bereg Megyei Önkormányzati Hivatal által benyújtott pályázathoz)

**TOP-1.4.1-15 - A foglalkoztatás segítése és az életminőség javítása családbarát, munkába állást segítő intézmények, közszolgáltatások fejlesztésével:**

* A Tiszavasvári Varázsceruza Óvoda infrastrukturális fejlesztése
* A Tiszavasvári Minimanó Óvoda családbarát infrastrukturális fejlesztése

**TOP-2.1.2-15 - Zöld város kialakítása:**

* Zöld városközpont kialakítása Tiszavasváriban

**TOP-2.1.3-15 - Települési környezetvédelmi infrastruktúra-fejlesztések:**

* Tiszavasvári város környezetvédelmi-infrastruktúra fejlesztése, lakóterület belvízmentesítése

**TOP-3.2.1-15 - Önkormányzati épületek energetikai korszerűsítése:**

* A Váci Mihály Gimnázium épületének energetikai korszerűsítése

**TOP-3.2.2-15 - Önkormányzatok által vezérelt, a helyi adottságokhoz illeszkedő, megújuló energiaforrások kiaknázására irányuló energiaellátás megvalósítása, komplex fejlesztési programok keretében:**

* Komplex energetikai fejlesztések Tiszavasváriban

**TOP 4.2.1-15 - A szociális alapszolgáltatások infrastruktúrájának bővítése, fejlesztése:**

* A Tiszavasvári Hősök utcai szociális és egészségügyi feladatokat ellátó épületegyüttes korszerűsítése, infrastruktúrájának fejlesztése

**TOP-4.3.1-15 - Leromlott városi területek rehabilitációja:**

* Infrastrukturális fejlesztések Tiszavasvári Külső-Szentmihály városrészén

**TOP-5.2.1-15 - A társadalmi együttműködés erősítését szolgáló helyi szintű komplex programok:**

* Komplex felzárkóztató programok Tiszavasvári Külső-Szentmihály városrészén

Az önkormányzat csatlakozott a „Közösségi szinten irányított városi helyi fejlesztések megvalósítására irányuló helyi akciócsoportok” (TOP CLLD) megnevezésű pályázat keretén belül megalakuló Vasvári Helyi Akciócsoporthoz.

2016. évben a fenti TOP-pályázatok közül egynek történt meg az elbírálása. A „Tiszavasvári Kabay-konyha rekonstrukciója és agrárlogisztikai pont kialakítása” című TOP-1.1.3-15-SB1-2016-00033 számú támogatási kérelmünk a 2016. december 19.-én kelt döntés értelmében 76.864.405 Ft, 100%-os intenzitású támogatásban részesült.

A **Vidékfejlesztési Program** „VP-6-7.4.1.1-16 - Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítése” című felhívására a „Tiszavasvári Köztemető ravatalozó épületének külső rekonstrukciója, energetikai korszerűsítése” címmel nyújtottunk be pályázatot, melynek eredményéről még nincs információnk.

A **Nemzeti Bűnmegelőzési Tanács** 2016. évi decemberi előirányzatán az **„Együtt sikerül” című program megvalósítására adtunk be pályázatot. A** Tiszavasvári Rendőrkapitányság, a **KornisnéLiptay Elza Szociális és Gyermekjóléti Központ és a** Tiszavasvári Kábítószerügyi Egyeztető Fórum részvételével tervezett programunk nem nyert el támogatást.

**Szociális és szakosított ellátást és a gyermekek átmeneti gondozását szolgáló önkormányzati intézmények fejlesztése, felújítása támogatása** című felhívás keretében a KornisnéLiptay Elza Szociális és Gyermekjóléti Központ kazánjának illetve csővezetékének cseréjére nyújtott be az önkormányzati támogatási igényt. 2016. évben 20 millió forint támogatást nyert önkormányzatunk, aminek a lebonyolítása még 2017-ben is folyik. A megvalósítási időszak vége 2017. december 31.

**KAB-KEF-16-A/B kódszámú ,,A Kábítószerügyi Egyeztető Fórumok működési feltételeinek biztosítása, és programjának támogatása”** című pályázat lehetőséget biztosított szakmai megbeszélések, közösségi programok, csoportfoglalkozások megvalósítására, valamint KEF-ek közti tapasztalatcserére. Tiszavasvári Város Önkormányzata 891.000 Ft támogatást igényelt a pályázaton, melyhez 99.000 Ft saját erőt biztosított. Az elnyert támogatás felhasználása még 2017-ben is folyik.

**„A támogató szolgáltatást, pszichiátriai betegek részére nyújtott közösségi ellátást és szenvedélybetegek részére nyújtott közösségi ellátást működtető és befogadott szolgáltatók feltételeinek fejlesztése”** című pályázat 9.000.000 Ft támogatási igénnyel került benyújtásra. Ennek keretében a KornisnéLiptay Elza Szociális és Gyermekjóléti Központ részére egy új betegszállító autót szerzett volna be önkormányzatunk. Ez a pályázat azonban még 2016-ban elutasításra került forráshiány miatt.

KKETTKK-56P-02-0183 kódszámú **„Büszkeségpontok”** című pályázat által 1956-os emlékmű valósult meg Tiszavasváriban. A pályázaton 2.467.700 Ft támogatási összeget igényelt Tiszavasvári Város Önkormányzata, melyhez 495.300 Ft önerőt biztosított. Ebből az összegből készült el a Városháza téren található, 1956-os emléket idéző Pongrátz Gergely szobor.

Az EFOP-1.2.1-15 kódszámú **,,Védőháló a családokért”** című pályázathoz Tiszavasvári Város Önkormányzata, mint konzorciumi partner csatlakozott a pályázatot benyújtó Roma Munkaadók – Munkavállalók Szövetségéhez. A pályázat lehetőséget biztosított rászoruló családok anyagi helyzetének javítására, fiatalok felkészítésére a családalapításra, a kapcsolati erőszak megelőzésére, valamint az egészség fejlesztésére. A pályázat 2017. januárjában forráshiány miatt elutasításra került.

A Nemzeti Fejlesztési Minisztérium által 2016. évben meghirdetésre került **Nemzeti Szabadidős – Egészség Sportpark Program** pályázati felhívás lehetőséget biztosított kondipark kialakítására, mely felhívásra önkormányzatunk is pályázott. A pályázat nem pénzforrást biztosított a kondipark kialakítására és a szükséges eszközök beszerzéséhez, hanem nyertesség esetén a kondipark és az eszközök kihelyezésre kerülnek. A benyújtott pályázatokat még nem bírálták el.

Az „önkormányzati feladatokhoz kapcsolódó fejlesztési támogatások” központi költségvetésből finanszírozott 2015. évi kiírásán a Lurkó-kuckó óvoda felújítására elnyert támogatás felhasználására 2016. évben került sor. A lefolytatott közbeszerzési eljáráson nyertes HUN-SÁGI és FIA Kft. július-augusztus hónapokban elvégezte az épület energetikai felújítását.

**VII.Testületi, bizottsági ülések**

Továbbra is fontos feladatunk a képviselő-testületi ülések előkészítése és a hozott döntések végrehajtása. Az elmúlt évben 11 alkalommal tartott a testület rendes ülést, e mellett 14 alkalommal rendkívüli ülés tartására is szükség volt, továbbá a közmeghallgatás megtartásának kötelezettségét is teljesítette az önkormányzat. Az üléseken összesen 339 határozat született és 29 rendelet alkotására került sor. A Pénzügyi és Jogi bizottság 11 rendes, 1 rendkívüli ülésen 198 db döntést hozott, míg a Szociális és Humán Bizottság 10 rendes és 4 rendkívüli ülést tartott, itt a döntések száma 88 darab volt. A döntések túlnyomó többségével a bizottságok a képviselő-testület munkáját segítették a döntés meghozatalában, de saját hatáskörükben eljárva is hoztak döntéseket.

**Nemzetiségi önkormányzat** ülései, döntései:

Roma Nemzetiségi Önkormányzat: 9 testületi ülésen 19 határozatot hoztak, e mellett közmeghallgatást is tartottak.

Ruszin Nemzetiségi Önkormányzat: 7 testületi ülésen 23 határozatot hoztak.

Mindegyik testület működésére jellemző, hogy az ülésről jegyzőkönyvet kell készíteni 15 napon belül és a Nemzeti Jogszabálytár elektronikus felületére fel kell tölteni az előterjesztésekkel együtt. Minden esetben határidőben elkészültek és felterjesztésre kerültek a jegyzőkönyvek.

Jellemzően a testületi üléseken **Egyebekben kérdésként felmerülő témák:**

Egyebek napirendi pont keretében 15 db tájékoztatás került kiküldésre a képviselők részére, főként utak, járdák, épület karbantartás, hulladékszállítás, bérlakás üzemeltetés, csapadékvíz elvezetés, jutalom kifizetés tárgyában.

**VIII. Hatósági statisztika**

A testület működése mellett a polgármester saját, átruházott hatáskörben és a jegyző saját és átruházott hatáskörben hozott döntéseit is a hivatal készíti elő.

Az alábbi táblázat a 2016-os, és összehasonlításképpen a 2015. évi ügyiratforgalom és hatósági statisztika **legjellemzőbb adatait** tartalmazza:

|  |  |  |  |  |
| --- | --- | --- | --- | --- |
| **ügytípus** | **Iktatott ügyek főszámra** | | **Iktatott ügyek**  **alszámra** | |
|  | **2015** | **2016** | **2015** | **2016** |
| Adóigazgatási ügyek | 14540 | 14425 | 2605 | 2418 |
|  |  |  |  |  |
| Szociális igazgatás | 4066 | 3719 | 1343 | 1151 |
|  |  |  |  |  |
| Iktatott ügyek mindösszesen | 23915 | 23893 | 14847 | 17071 |

**Adóügyek témakörben**

**2016. évben: 11504 db döntés született**

Ebből határozat: 11283, hatósági bizonyítvány: 220, egyéb határozat: 1 (egyezség jóváhagyása)

Megtámadott döntések száma: 2 db

**Szociális ügyek terén**

**2016. évben *államigazgatási ügyben*: 19 döntés született**

Ebből határozat: 5, végzés: 14,

Megtámadott döntések száma: 0 db

**2016. évben *önkormányzati hatósági ügyben*: 3515 döntés született**

Ebből határozat: 3500, végzés: 15

Megtámadott döntések száma: 0 db

**Gyermekvédelmi és gyámügyi igazgatás terén**

**2016. évben: 1199 db döntés született**

Ebből határozat: 1173, végzés: 26

Megtámadott döntések száma: 0 db

**Tisztelt Képviselő-testület!**

Remélem, hogy beszámolóm alapján teljes képet kaptak az elmúlt év legfontosabb eseményeiről. Az anyag összeállításában tevékenyen közreműködtek munkatársaim, akiknek ezirányú, továbbá az elmúlt évben is kifejtett szakmai, odaadó munkáját itt is megköszönöm!

Tiszavasvári, 2017. május 18.

**Badics Ildikó**

**jegyző**